Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: cselekményekre irányadó határidõket megsértette, amely mulasztásának következtében az egyes eljárások sem fejezõdtek be az elõírt határidõn belül. Az országgyûlési biztos általános helyettese felhívta a figyelmet, hogy az Alkotmánybíróság a 72/1995. (XII. 15.) AB határozatában már rámutatott arra, hogy a jogbiztonság és a jogállamiság alkotmányos
Paragraph Index: 116

cselekményekre irányadó határidõket megsértette, amely mulasztásának következtében az egyes eljárások sem fejezõdtek be az elõírt határidõn belül. Az országgyûlési biztos általános helyettese felhívta a figyelmet, hogy az Alkotmánybíróság a 72/1995. (XII. 15.) AB határozatában már rámutatott arra, hogy a jogbiztonság és a jogállamiság alkotmányos követelménye sérül ama törvényhozói mulasztás miatt, amely az egyébként tételesen elõírt ügyintézési határidõk – a közigazgatási szerv mulasztásából eredõ – be nem tartása ellen nem nyújt hatékony jogvédelmi eszközt az ügyfél számára. Az említett mulasztást a törvényhozó a vizsgálat befejezéséig sem pótolta. A vizsgálat során feltárt jogalkotási mulasztásra visszavezethetõ alkotmányos joggal összefüggõ visszásság megszüntetésére az országgyûlési biztos általános helyettese felkérte a belügyminisztert, hogy az államigazgatási eljárás általános szabályainak kodifikációja során fordítson fokozott figyelmet az említett törvényhozói mulasztás megszüntetésére. Az ajánlást a belügyminiszter elfogadta, a kodifikáció folyamatban van. OBH 3497/1999. A jogbiztonság követelményét sérti, ha a bevándorlási eljárásban a személyazonosító igazolvány kiadásának szabályait alkalmazzák. Egy nyíregyházi ügyvéd azért fordult az országgyûlési biztoshoz, mert a Szabolcs-Szatmár-Bereg Megyei Közigazgatási Hivatal a bevándorlási kérelmek elbírálásához kizárólag olyan közokiratokat volt hajlandó elfogadni, amelyeket a külföldi hatóságok hat hónapnál nem régebben állítottak ki. Az országgyûlési biztos a jogbiztonsághoz való jog sérelmének gyanúja miatt indított vizsgálatot az ügyben, amelyet az országgyûlési biztos általános helyettese fejezett be. A vizsgálat során a BM Bevándorlási és Állampolgársági Hivatal fõigazgatója megküldte az országgyûlési biztosnak azt a tájékoztatót, amelyet a közigazgatási hivatal a bevándorlási kérelem benyújtásával kapcsolatos legfontosabb tudnivalók ismertetése céljából bocsátott ki az ügyfelek számára (a továbbiakban: tájékoztató). A tájékoztató 2., 3., és 9. pontjai értelmében a bevándorlási kérelemhez – egyebek mellett – a születési, illetve a házassági anyakönyvi kivonatok, továbbá a kérelmezõ iskolai végzettségét, szakképzettséget igazoló okirat hat hónapon belül kiállított példányait is csatolni kellett. A külföldi büntetlen elõéletét igazoló okirat kiállítására vonatkozó hat hónapos, továbbá azon okiratra vonatkozó három hónapos határidõt, amely azt tanúsította, hogy a kérelmezõ közegészségügyet veszélyeztetõ betegségben nem szenvedett a külföldiek beutazásáról, magyarországi tartózkodásáról és bevándorlásáról szóló 1993. évi LIX. tv. (a továbbiakban: Itv.). 19. § (1) bekezdésének c) és d) pontjai írták elõ. Ezek alkalmazása az érintett külföldiek számára megismerhetõ és kiszámítható módon történt, így a vizsgálat az említett határidõk alkalmazása kapcsán alkotmányos joggal összefüggõ visszásságra utaló körülményt nem észlelt. A születési és a házassági anyakönyvi kivonatok kapcsán nem szabad figyelmen kívül hagyni azt a tényt, hogy a külföldi személyazonosító adatait és állampolgárságát érvényes útlevéllel köteles igazolni. Az említett okmány valamennyi oldaláról a Magyar Fordító Iroda által készített fordítást, valamint az eredeti okirat hitelesített fénymásolatát a bevándorlási kérelemhez csatolni kellett. Az útlevél közokirat, annak érvényességi ideje alatt az okmány tartalmát mindeni köteles elfogadni. Az államigazgatási eljárásról szóló 1957. évi IV. tv. (a továbbiakban: Áe.) 26. § (1) bekezdése értelmében a közigazgatási szerv által hivatalosan ismert és a köztudomású tényeket nem kell bizonyítani. Nyilvánvaló, hogy amennyiben az úti okmány és a külföldi által bemutatott születési, házassági anyakönyvi kivonatok – mint közokiratok – adatai megegyeznek, akkor azokat nem kell tisztázni. Az említett állítás akkor is igaz, ha a külföldi iskolai végzettségét igazoló okmányt ugyan hat hónapnál régebben állították ki, azonban az érintett személy a büntetlen elõéletet igazoló okirat szerint nem áll foglalkozástól eltiltás büntetés hatálya alatt. A vizsgálat adatai szerint a személyazonosító

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes